|  |  |
| --- | --- |
| Evropski parlament2019-2024 | EP logo RGB_Mute |

<Commission>{DEVE}Odbor za razvoj</Commission>

<RefProc>2019/2065(DEC)</RefProc>

<Date>{13/11/2019}13.11.2019</Date>

<TitreType>OSNUTEK MNENJA</TitreType>

<CommissionResp>Odbora za razvoj</CommissionResp>

<CommissionInt>za Odbor za proračunski nadzor</CommissionInt>

<Titre>o razrešnici glede izvrševanja proračuna osmega, devetega, desetega in enajstega Evropskega razvojnega sklada za proračunsko leto 2018</Titre>

<DocRef>(2019/2065(DEC))</DocRef>

Pripravljavec mnenja: <Depute>Charles Goerens</Depute>

PA\_NonLeg

POBUDE

Odbor za razvoj poziva Odbor za proračunski nadzor kot pristojni odbor, da v svoj predlog resolucije vključi naslednje pobude:

1. ugotavlja, da je Unija osredotočena na resna vprašanja dobrega finančnega upravljanja, in poudarja, da je pomembno dodeliti več sredstev za podporo dobrega upravljanja, demokracije in vladavine prava v državah v razvoju;

2. pozdravlja, da so plačila proračunske podpore iz Evropskega razvojnega sklada leta 2018 znašala 796 milijonov EUR; vendar poziva Komisijo, naj bolje oceni in opredeli razvojne rezultate, ki jih bo treba doseči s proračunsko podporo v posameznih primerih, in predvsem, naj na področju korupcije, spoštovanja človekovih pravic, pravne države in demokracije izboljša mehanizme nadzora nad ravnanjem držav prejemnic;

3. meni, da bi morala biti oblika skrbniškega sklada Evropske unije za nujne primere jasnejša; je prepričan, da bo GD DEVCO upošteval priporočila iz posebnega poročila Računskega sodišča št. 32/2018;

4. ponovno poudarja obveznost, ki jo imajo mednarodne organizacije, da Računskemu sodišču na njegovo zahtevo posredujejo vse dokumente ali informacije, ki jih potrebuje za izvršitev svoje naloge, kot je določeno v PDEU; opozarja Komisijo, naj spremlja, ali mednarodne organizacije spoštujejo to obveznost, da se ne bi ponavljale napake, kot ob nedavni reviziji projekta oskrbe z vodo in sanitarnih storitev v Mozambiku.